
เรื่อง  สำรวจความประสงค์การเข้าร่วมโครงการฝึกอบรมเชิงปฏิบัติการ “สร้างวิทยากรผู้นำการเปลี่ยนแปลง
สู่สังคมที่ไม่ทนต่อการทุจริต” เพื่อขับเคลื่อนหลักสูตรต้านทุจริตศึกษาสู่สถานศึกษาระดับปฐมวัย สังกัดองค์กรปกครองส่วนท้องถิ่น ประจำปีงบประมาณ พ.ศ. ๒๕๖๙ รุ่นเพิ่มเติม
เรียน  ผู้ว่าราชการจังหวัด ทุกจังหวัด
อ้างถึง  หนังสือกรมส่งเสริมการปกครองท้องถิ่น ที่ มท 0816.4/ว 5435 ลงวันที่ 20 พฤศจิกายน 2568
สิ่งที่ส่งมาด้วย    1. หลักเกณฑ์การเข้าร่วมโครงการฯ	            		        จำนวน ๑ ชุด
                     2. ตารางการอบรม	 จำนวน ๑ ฉบับ
		3. บัญชีรายชื่อผู้ที่ไม่ได้เข้าร่วมโครงการฯ ในรุ่นที่ 1 - 6                        จำนวน ๑ ชุด
ตามที่ กรมส่งเสริมการปกครองท้องถิ่นได้กำหนดจัดโครงการฝึกอบรมเชิงปฏิบัติการ 
“สร้างวิทยากรผู้นำการเปลี่ยนแปลงสู่สังคมที่ไม่ทนต่อการทุจริต” เพื่อขับเคลื่อนหลักสูตรต้านทุจริตศึกษา
สู่สถานศึกษาระดับปฐมวัย สังกัดองค์กรปกครองส่วนท้องถิ่น ประจำปีงบประมาณ พ.ศ. ๒๕๖๙ จำนวน ๖ รุ่น ระหว่างวันที่ ๒๐ ธันวาคม ๒๕๖๘ - ๑๔ กุมภาพันธ์ ๒๕๖๙ ณ โรงแรมบ้านไทย บูทีค ถนนรามคำแหง 
แขวงหัวหมาก เขตบางกะปิ กรุงเทพมหานคร และขอความร่วมมือจังหวัดคัดเลือกผู้เข้าร่วมโครงการฯ 
และจัดทำบัญชีรายชื่อผู้ที่ได้รับการคัดเลือกและรายชื่อสำรองให้กรมส่งเสริมการปกครองท้องถิ่น นั้น
กรมส่งเสริมการปกครองท้องถิ่นได้ดำเนินโครงการฯ จำนวน 6 รุ่น เรียบร้อยแล้ว ทั้งนี้ จะดำเนินโครงการฯ รุ่นเพิ่มเติม โดยไม่มีค่าใช้จ่าย ดังนั้น เพื่อให้การดำเนินโครงการฯ เป็นไปด้วยความเรียบร้อย
และบรรลุวัตถุประสงค์ จึงขอความร่วมมือจังหวัดแจ้งองค์กรปกครองส่วนท้องถิ่นที่มีสถานศึกษาระดับปฐมวัย (โรงเรียนที่จัดการศึกษาระดับปฐมวัยและศูนย์พัฒนาเด็กเล็ก) ดำเนินการ ดังนี้
                     1. ตรวจสอบรายชื่อผู้ที่ไม่ได้เข้าร่วมโครงการฯ ในรุ่นที่ 1 - 6 หากมีบุคลากรในสังกัด 
ให้แจ้งบุคลากรดังกล่าว หากประสงค์เข้าร่วมการอบรมในรุ่นเพิ่มเติม ให้ตอบแบบสำรวจความประสงค์
เข้าร่วมโครงการฯ ทางลิงก์ https://bit.ly/4lwXy2n ภายในวันศุกร์ที่ 3 เมษายน 2569 

                     2. แจ้งบุคลากรในสังกัดที่ปฏิบัติหน้าที่ด้านการจัดการศึกษาปฐมวัย ประกอบด้วย 
ปลัดองค์กรปกครองส่วนท้องถิ่น รองปลัดองค์กรปกครองส่วนท้องถิ่น ผู้อำนวยการสำนัก ผู้อำนวยการกอง ศึกษานิเทศก์ หัวหน้าส่วน/ฝ่ายการศึกษา นักวิชาการศึกษา และผู้อำนวยการโรงเรียน (ไม่รวมครูและผู้ดูแลเด็ก) องค์กรปกครองส่วนท้องถิ่นละ 1 คน ที่มีคุณสมบัติตรงตามสิ่งที่ส่งมาด้วย 1 หากประสงค์เข้าร่วมการอบรม
ในรุ่นเพิ่มเติม ให้ตอบแบบสำรวจความประสงค์เข้าร่วมโครงการฯ ทางลิงก์ https://bit.ly/4lwXy2n ภายในวันศุกร์ที่ 3 เมษายน 2569
ทั้งนี้ กรมส่งเสริมการปกครองท้องถิ่นจะคัดเลือกผู้ที่ได้แสดงความประสงค์เข้าร่วมโครงการฯ และแจ้งรายชื่อ
ผู้มีสิทธิ์เข้าร่วมโครงการฯ พร้อมด้วยกำหนดวัน ให้ทราบอีกครั้งภายหลัง รายละเอียดปรากฏตาม QR Code ท้ายหนังสือนี้
จึงเรียนมาเพื่อโปรดพิจารณา
ขอแสดงความนับถือ


 


อธิบดีกรมส่งเสริมการปกครองท้องถิ่น




กองส่งเสริมและพัฒนาการจัดการศึกษาท้องถิ่น
กลุ่มงานส่งเสริมการจัดการศึกษาปฐมวัยและศูนย์พัฒนาเด็กเล็ก
โทร. ๐ - ๒๒๔๑ - ๙๐๐๐ ต่อ ๕๓06 
ไปรษณีย์อิเล็กทรอนิกส์ saraban@dla.go.th
ผู้ประสานงาน 1. นางสาวชลิดา ยุตราวรรณ์ โทร. ๐๙๒ ๔๔๖ ๑๕๖๑ 
                  2. นางสาวสรัลพัฒน์ พรหมสาขา ณ สกลนคร โทร. ๐๘๑ ๑๗๔ ๓๗๕๒
สิ่งที่ส่งมาด้วย

